CELEX: 32009R0119
Language: hr
Date: 2009-02-09 00:00:00
Title: Uredba Komisije (EZ) br. 119/2009 od 9. veljače 2009. o utvrđivanju popisa trećih zemalja ili njihovih dijelova za uvoz mesa divljih leporida, određenih divljih kopnenih sisavaca i kunića iz uzgoja u Zajednicu ili njegov provoz kroz Zajednicu te zahtjeva za veterinarsko certificiranje  Tekst značajan za EGP

03/Sv. 015
            
            
               HR
            
            
               Službeni list Europske unije
            
            
               286
            
         32009R0119
   
               L 039/12
            
            
               SLUŽBENI LIST EUROPSKE UNIJE
            
            
               09.02.2009.
            
         
      UREDBA KOMISIJE (EZ) br. 119/2009
   od 9. veljače 2009.
   o utvrđivanju popisa trećih zemalja ili njihovih dijelova za uvoz mesa divljih leporida, određenih divljih kopnenih sisavaca i kunića iz uzgoja u Zajednicu ili njegov provoz kroz Zajednicu te zahtjeva za veterinarsko certificiranje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. točku 1. prvi podstavak, članak 9. stavak 2. točku (b) te članak 9. stavak 4. točke (b) i (c),
   uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (2), a posebno njezin članak 12.,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (3), a posebno njezin članak 9.,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (4), a posebno njezin članak 11. stavak 1. i članak 14. stavak 4.,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja usklađenosti sa zakonom o hrani i hrani za životinje te s pravilima o zdravlju i dobrobiti životinja (5), a posebno njezin članak 48. stavak 1.,
   budući da:
   
               (1)
            
            
               Odlukom Komisije 2000/585/EZ (6) sastavlja se popis trećih zemalja iz kojih države članice odobravaju uvoz mesa kunića, određenog mesa divljači i divljači iz uzgoja i utvrđuju uvjeti zdravlja životinja i javnog zdravlja te veterinarsko certificiranje za takav uvoz.
            
         
               (2)
            
            
               U interesu dosljednosti zakonodavstva Zajednice, pravila Zajednice za uvoz mesa divljih leporida, određenih divljih kopnenih sisavaca i kunića iz uzgoja, treba uzeti u obzir zahtjeve za javno zdravlje iz Uredbi (EZ) br. 852/2004, (EZ) br. 853/2004, (EZ) br. 854/2004 i (EZ) br. 882/2004.
            
         
               (3)
            
            
               Mjere predviđene tom Uredbom ne dovode u pitanje zakonodavstvo o provedbi Uredbe Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine u tom području (7).
            
         
               (4)
            
            
               S ciljem usklađivanja uvjeta Zajednice za uvoz predmetnih proizvoda u Zajednicu kao i radi veće transparentnosti i pojednostavljenja zakonodavnog postupka za izmjenu takvih uvjeta, te uvjete treba navesti u odgovarajućem obrascu veterinarskih certifikata iz ove Uredbe.
            
         
               (5)
            
            
               Veterinarski certifikati za uvoz mesa divljih leporida, određenih divljih kopnenih sisavaca i kunića iz uzgoja u Zajednicu te njegov provoz kroz Zajednicu, uključujući skladištenje tijekom provoza, moraju udovoljavati odgovarajućim standardnim obrascima iz Priloga I. Odluci Komisije 2007/240/EZ od 16. travnja 2007. o utvrđivanju novih veterinarskih certifikata za uvoz živih životinja, sjemena, jajnih stanica i proizvoda životinjskog podrijetla u Zajednicu, sukladno odlukama 79/542/EEZ, 92/260/EEZ, 93/195/EEZ, 93/196/EEZ, 93/197/EEZ, 95/328/EZ, 96/333/EZ, 96/539/EZ, 96/540/EZ, 2000/572/EZ, 2000/585/EZ, 2000/666/EZ, 2002/613/EZ, 2003/56/EZ, 2003/779/EZ, 2003/804/EZ, 2003/858/EZ, 2003/863/EZ, 2003/881/EZ, 2004/407/EZ, 2004/438/EZ, 2004/595/EZ, 2004/639/EZ i 2006/168/EZ (8).
            
         
               (6)
            
            
               Obrasci veterinarskih certifikata iz ove Uredbe za uvoz mesa divljih leporida, određenih divljih kopnenih sisavaca i kunića iz uzgoja u Zajednicu te provoz kroz Zajednicu, uključujući skladištenje tijekom provoza, moraju također biti usklađeni sa sustavom Traces, predviđenim Odlukom Komisije 2004/292/EZ od 30. ožujka 2004. o uvođenju sustava Traces (9).
            
         
               (7)
            
            
               Popis trećih zemalja ili njihovih dijelova iz Priloga II. Odluci Vijeća 79/542/EEZ (10) treba koristiti za uvoz mesa divljih leporida i kunića iz uzgoja u Zajednicu ili njihov provoz kroz Zajednicu. Treba sastaviti popis država za uvoz u Zajednicu mesa divljih kopnenih sisavaca osim kopitara, papkara i leporida ili njegov provoz kroz Zajednicu.
            
         
               (8)
            
            
               Zbog geografskog položaja Kaliningrada, treba predvidjeti posebne uvjete za provoz pošiljki za Rusiju ili iz Rusije kroz Zajednicu, a odnose se samo na Latviju, Litvu i Poljsku.
            
         
               (9)
            
            
               Da se izbjegnu poremećaji u trgovini, treba odobriti uporabu veterinarskih certifikata izdanih u skladu s Odlukom 2000/585/EZ tijekom prijelaznog razdoblja.
            
         
               (10)
            
            
               Radi jasnoće zakonodavstva Zajednice, Odluku Komisije 2000/585/EZ treba staviti izvan snage i zamijeniti je ovom Uredbom.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Predmet i područje primjene
   1.   Ovom se Uredbom utvrđuje:
   
               (a)
            
            
               popis trećih zemalja ili njihovih dijelova iz kojih je dozvoljen uvoz sljedećih proizvoda u Zajednicu ili njihov provoz kroz Zajednicu:
               
                           i.
                        
                        
                           meso divljih leporida bez iznutrica, osim divljih leporida s kojih nije skinuta koža i koji nisu eviscerirani;
                        
                     
                           ii.
                        
                        
                           meso divljih kopnenih sisavaca bez iznutrica, osim kopitara, papkara i leporida;
                        
                     
                           iii.
                        
                        
                           meso kunića iz uzgoja;
                        
                     
         
               (b)
            
            
               zahtjevi u vezi s veterinarskim certificiranjem proizvoda iz podtočaka i., ii. i iii. („proizvodi”).
            
         2.   Ne dovodeći u pitanje ograničenje iz članka 5. stavka 2., provoz za potrebe ove Uredbe obuhvaća i skladištenje tijekom provoza (uključujući stavljanje u skladište, kako je navedeno u članku 12. stavku 4. i članku 13. Direktive Vijeća 97/78/EZ (11)).
   3.   Ova se Uredba primjenjuje ne dovodeći u pitanje:
   
               i.
            
            
               posebne zahtjeve za certificiranje predviđene sporazumima Zajednice s trećim zemljama;
            
         
               ii.
            
            
               odgovarajuća pravila za certificiranje koja su sadržana u zakonodavstvu o provedbi Uredbe (EZ) br. 338/97 o zaštiti vrsta divlje faune i flore uređenjem trgovine u tom području.
            
         Članak 2.
   Definicija
   Za potrebe ove Uredbe, „divlji leporidi” znači divlji kunići i zečevi.
   Članak 3.
   Popisi trećih zemalja ili njihovih dijelova iz kojih se proizvodi mogu uvoziti u Zajednicu ili provoziti kroz Zajednicu.
   Proizvodi se uvoze u ili provoze kroz Zajednicu samo iz treće zemlje ili njezinog dijela navedenih ili spomenutih u dijelu 1. Priloga I.
   Članak 4.
   Veterinarsko certificiranje
   1.   Uz proizvode koji se uvoze u Zajednicu prilaže se veterinarski certifikat koji je sastavljen u skladu s obrascem certifikata iz Priloga II. za predmetni proizvod te ispunjen sukladno napomenama iz dijela 4. Priloga I.
   2.   Uz proizvode u provozu kroz Zajednicu prilaže se certifikat sastavljen u skladu s obrascem certifikata iz Priloga III.
   3.   Udovoljavanje dodatnim jamstvima, u skladu sa zahtjevima za određene države članice ili njezinog dijela, spomenutima u stupcima 4., 6. i 8. tablice u dijelu 1. Priloga I. te opisanima u dijelu 3. Priloga I., potvrđuje se popunjavanjem odgovarajućeg odjeljka veterinarskog certifikata za predmetne proizvode.
   4.   Mogu se koristiti i elektroničko certificiranje i drugi dogovoreni sustavi, usklađeni na razini Zajednice.
   Članak 5.
   Odstupanje za provoz kroz Latviju, Litvu i Poljsku
   1.   Odstupajući od članka 4. stavka 2., odobrava se provoz cestovnim putem ili željeznicom između graničnih inspekcijskih postaja u Latviji, Litvi i Poljskoj navedenih u Prilogu Odluci Komisije 2001/881/EZ (12) za pošiljke koje dolaze iz Rusije ili idu prema Rusiji, izravno ili preko neke druge treće zemlje, kad su ispunjeni sljedeći uvjeti:
   
               (a)
            
            
               službeni veterinar na graničnoj inspekcijskoj postaji zapečaćuje pošiljku serijski numeriranom plombom;
            
         
               (b)
            
            
               na dokumente koji prate pošiljku, kako je predviđeno člankom 7. Direktive 97/78/EZ, službeni veterinar na graničnoj inspekcijskoj postaji pri ulasku stavlja na svaku stranicu žig s tekstom „Samo za provoz u Rusiju kroz EZ”;
            
         
               (c)
            
            
               mora se udovoljiti postupovnim zahtjevima iz članka 11. Direktive 97/78/EZ;
            
         
               (d)
            
            
               potvrđuje se da je pošiljka prihvatljiva za provoz na temelju zajedničkog veterinarskog ulaznog dokumenta koji izdaje službeni veterinar na inspekcijskoj postaji pri ulasku.
            
         2.   Pošiljke iz stavka 1. ne smiju se istovariti ili stavljati u skladišta u Zajednici kako navedeno u članku 12. stavku 4. ili članku 13. Direktive 97/78/EZ.
   3.   Nadležna tijela provode redovite revizije kako bi se osiguralo da broj pošiljki iz stavka 1. i odgovarajuća količina proizvoda koji napuštaju Zajednicu, odgovara broju i količinama koje ulaze u Zajednicu.
   Članak 6.
   Stavljanje izvan snage
   Odluka 2000/585/EZ stavlja se izvan snage.
   Pozivanja na Odluku stavljenu izvan snage tumače se kao pozivanja na ovu Uredbu i tumače se u skladu s korelacijskom tablicom iz Priloga IV.
   Članak 7.
   Prijelazne odredbe
   Proizvodi za koje su izdani odgovarajući veterinarski certifikati u skladu s Odlukom 2000/585/EZ mogu se uvoziti u Zajednicu ili provoziti kroz Zajednicu do 30. lipnja 2009.
   Članak 8.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. lipnja 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. veljače 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 18, 23.1.2003., str. 11.
   
      (2)  SL L 139, 30.4.2004., str. 1., kako je ispravljeno u SL L 226, 25.6.2004., str. 3.
   
      (3)  SL L 139, 30.4.2004., str. 55., kako je ispravljeno u SL L 226, 25.6.2004., str. 22.
   
      (4)  SL L 139, 30.4.2004., str. 206., kako je ispravljeno u SL L 226, 25.6.2004., str. 83.
   
      (5)  SL L 165, 30.4.2004., str. 1., kako je ispravljeno u SL L 191, 28.5.2004., str. 1.
   
      (6)  SL L 251, 6.10.2000., str. 1.
   
      (7)  SL L 61, 3.3.1997., str. 1.
   
      (8)  SL L 104, 21.4.2007., str. 37.
   
      (9)  SL L 94, 31.3.2004., str. 63.
   
      (10)  SL L 146, 14.6.1979., str. 15.
   
      (11)  SL L 24, 30.1.1998., str. 9.
   
      (12)  SL L 326, 11.12.2001., str. 44.
   PRILOG I.
   
      MESO DIVLJIH LEPORIDA, ODREĐENIH DIVLJIH KOPNENIH SISAVACA I KUNIĆA IZ UZGOJA
   
   DIO 1.
   
      Popis trećih zemalja i njihovih dijelova i dodatna jamstva
   
   
               Država
            
            
               Kod područja
            
            
               Leporidi
            
            
               Divlji kopneni sisavci, osim kopitara, papkara i leporida
            
         
               Divlji
            
            
               Zečevi iz uzgoja
            
         
               MC
            
            
               AG
            
            
               MC
            
            
               AG
            
            
               MC
            
            
               AG
            
         
               1
            
            
               2
            
            
               3
            
            
               4
            
            
               5
            
            
               6
            
            
               7
            
            
               8
            
         
               Australija
            
            
               AU
            
            
               WL
            
            
                
            
            
               RM
            
            
                
            
            
               WM
            
            
                
            
         
               Kanada
            
            
               CA
            
            
               WL
            
            
                
            
            
               RM
            
            
                
            
            
               WM
            
            
                
            
         
               Grenland
            
            
               GL
            
            
               WL
            
            
                
            
            
               RM
            
            
                
            
            
               WM
            
            
                
            
         
               Novi Zeland
            
            
               NZ
            
            
               WL
            
            
                
            
            
               RM
            
            
                
            
            
               WM
            
            
                
            
         
               Rusija
            
            
               RU
            
            
               WL
            
            
                
            
            
               RM
            
            
                
            
            
               WM
            
            
                
            
         
               Bilo koja treća zemlja ili njezin dio navedeni u stupcima 1. i 3. tablice u dijelu 1. Priloga II. Odluci 79/542/EEZ
            
            
               WL
            
            
                
            
            
               RM
            
            
                
            
            
                
            
            
                
            
         
               
                           MC
                        
                        
                           :
                        
                        
                           Obrazac veterinarskog certifikata
                        
                     
                           AG
                        
                        
                           :
                        
                        
                           Dodatna jamstva
                        
                     
         DIO 2.
   
      Obrasci veterinarskih certifikata
   
   
      Obrazac (-sci):
   
   
               „WL”
            
            
               :
            
            
               Obrazac veterinarskog certifikata za meso divljih leporida (kunića i zečeva)
            
         
               „WM”
            
            
               :
            
            
               Obrazac veterinarskog certifikata za meso divljih kopnenih sisavaca osim kopitara, papkara te leporida
            
         
               „RM”
            
            
               :
            
            
               Obrazac veterinarskog certifikata za meso zečeva iz uzgoja
            
         DIO 3.
   
      Dodatna jamstva
   
   DIO 4.
   
      Napomene uz veterinarsko certificiranje
   
   
               (a)
            
            
               Veterinarske certifikate koji se temelje na obrascima iz dijela 2. ovog Priloga i koji su sastavljeni kao obrazac za predmetni proizvod, izdaje treća zemlja izvoznica ili njezin dio. Oni sadrže potvrde nabrojene istim redoslijedom kojim se pojavljuju na obrascu, a koje su potrebne za bilo koju treću zemlju i, prema potrebi, dodatne uvjete zdravlja potrebne za treće zemlje izvoznice ili njihove dijelove.
               Ako odredišna država članica zahtijeva dodatna jamstva za predmetne proizvode, ona također trebaju biti unesena u izvorni obrazac veterinarskog certifikata.
            
         
               (b)
            
            
               Zasebni, jedinstveni certifikat mora biti izdan za svaku pošiljku proizvoda koja se izvozi u isto odredište s područja iz stupca 2. tablice u dijelu 1. ovog Priloga, a prevozi se željezničkim vagonom, kamionom, zrakoplovom ili brodom.
            
         
               (c)
            
            
               Izvornik certifikata sastoji se od jednog obostrano ispisanog lista papira, ili ako je potrebno više teksta, oblikuje se tako da sve stranice budu povezane u cjelinu i da su neodvojive.
            
         
               (d)
            
            
               Certifikat se sastavlja najmanje na jednom službenom jeziku države članice u kojoj se obavlja inspekcijski pregled na graničnoj inspekcijskoj postaji i na jednom službenom jeziku odredišne države članice. Međutim, te države članice mogu dozvoliti uporabu nekog drugog jezika Zajednice umjesto vlastitog, a prema potrebi se prilaže službeni prijevod.
            
         
               (e)
            
            
               Ako se zbog identifikacije stavki koje čine pošiljku prilažu dodatne stranice u certifikat, smatra se da i te stranice čine sastavni dio izvornika certifikata, tako što se na svaku pojedinu stranicu stavlja potpis i žig službenog veterinara koji ovjerava certifikat.
            
         
               (f)
            
            
               Ako certifikat, uključujući i dodatne stranice iz točke (e), obuhvaća više od jedne stranice, svaka se stranica numerira „–x (broj stranice) od y (ukupnog broja stranica)–” na dnu obrasca i nosi na vrhu obrasca šifru certifikata koju je odredilo nadležno tijelo.
            
         
               (g)
            
            
               Izvornik certifikata mora ispuniti i potpisati službeni veterinar najkasnije 24 sata prije utovara pošiljke za izvoz u Zajednicu, osim ako nije drukčije predviđeno zakonodavstvom Zajednice. U tu svrhu, nadležno tijelo treće zemlje izvoznice osigurava primjenu istih načela za certificiranje kao ona iz Direktive Vijeća 96/93/EZ (1).
               Boja potpisa mora se razlikovati od boje tiska. Isto pravilo vrijedi za žigove, osim reljefnih i vodenih žigova.
            
         
               (h)
            
            
               Izvornik certifikata mora biti priložen uz pošiljku do dolaska na graničnu inspekcijsku postaju pri ulasku u Europsku zajednicu.
            
         
      (1)  SL L 13, 16.1.1997., str. 28.
   PRILOG II.
   
      OBRASCI VETERINARSKIH CERTIFIKATA ZA UVOZ MESA DIVLJIH LEPORIDA, ODREĐENIH DIVLJIH KOPNENIH SISAVACA I KUNIĆA IZ UZGOJA U EUROPSKU ZAJEDNICU
   
   
      
   
      
   
      
   
      
   
      
   
      
   
      
   
      
   
      
   PRILOG III.
   (kako je navedeno u članku 4. stavku 2.)
   
      Obrazac veterinarskog certifikata za provoz/skladištenje mesa divljih leporida, kunića iz uzgoja i divljih kopnenih sisavaca, osim kopitara i papkara
   
   
      
   
      
   PRILOG IV.
   (kako je navedeno u članku 6.)
   
      Korelacijska tablica
   
   
               Odluka 2000/585/EZ
            
            
               Ova Uredba
            
         
               Članak 2.
            
            
               Članak 1.
            
         
               —
            
            
               Članak 2.
            
         
               Članak 2.a točka (a)
            
            
               Članak 3.
            
         
               Članak 2.a točke (b), (c) i (d)
            
            
               Članak 4.
            
         
               Članak 2.b
            
            
               Članak 5.
            
         
               Članak 4. stavak 1.
            
            
               Članak 6.
            
         
               Članak 4. stavak 2.
            
            
               Članak 7.
            
         
               Članak 3.
            
            
               Članak 8.